Tutkimus

# Kyselyn laatiminen

1. Valitse aihepiiri (tehdään johdetusti, että jokaisella tulee oma aihepiiri)
2. Keksi tutkimuskysymys
3. Suunnittele vastausvaihtoehdot (vaihtoehtojen määrä 2-6; vain poikkeustapauksissa enemmän)
4. Laadi tietojenkeruulomake (suttupaperi riittää)

Lisätehtävä: keksi toinenkin kysymys samasta aihepiiristä. (kiitettävä / erinomainen)

# Tietojen keruu

Kun jokainen oppilas on saanut laadittua kyselyn, kootaan tiedot.

Vastaukset kerätään samanaikaisesti. Vastaajat kiertävät ohjatussa järjestyksessä - kysymyspaperit pysyvät paikallaan.

# Tietojen analysoiminen

Syötetään tiedot taulukkoon.

Tulokset havainnollistetaan kaavion avulla:

* pylväs- tai palkkikuvaaja määrien kuvaamiseen
* ympyrä- eli sektorikuvaaja osuuksien kuvaamiseen
* viivakuvaaja muutokseen (x-akselilla aika); tämä ei taida tulla tässä kyseeseen

# Raportin laatiminen

Laadi tekstinkäsittelyohjelmalla raportti, jossa on seuraavat osat

* tekijä nimi ja laatimispäivämäärä
* kuvaus siitä, mitä kyselyllä olet halunnut selvittää
* kaavio, joka havainnollistaa tulokset.

Kaavion tulee selittää itse itsensä. Siis otsikot ym. tulee olla kohdallaan.

Tallenna raportti Z:-asemalle.

Lisätehtävä: raportoi samassa asiakirjassa toinenkin kysymyksesi.

ENNEN TUTKIMUKSEN TEKEMISTÄ KERRATAAN YHDESSÄ KAAVION LAATIMISEN PERIAATTEET

* syötä tiedot taulukkoon vierekkäisiin sarakkeisiin
* ”maalaa” eli valitse taulukosta eri vaihtoehdot ja määrät, jätä otsikot pois
* valitse kaaviolaji valmiista malleista
* täydennä tai muuta kaavion tietoja ”käsin”.

# LIITE: kysymyksien aihepiirejä

1. nukkuminen
2. urheilu
3. musiikki
4. elokuvat
5. lukeminen
6. kotityöt
7. harrastukset (muut)
8. luonto
9. suosikkiurheilujoukkue
10. suosikkijulkkis
11. perhe
12. kiinnostuksen kohteet
13. koulu
14. matkailu
15. tietotekniikka
16. ruoka
17. kielet
18. ulkomaat (ei kielet)
19. ajoneuvot
20. itse keksitty aihepiiri